تاریخچه
ترکیه رادیو تلویزیونی (تی آر تی) دولت تلویزیونی اوله راق, میلادی 1964 نچی ییلی می آیی نینگ 1 نچی کونیده, خاص بیر قانون بیلن اوز نشراتی گه باشله دی. میلادی 1972 نچی ییلیده اساسی قانون نینگ اوزگریشی آرتیدن ایسه "طرفسیز" بیر دولت اقتصادی اداره سی گه ایلنتیریلدی.
میلادی 1982 نچی ییلیده گی اساسی قانون نینگ حکمی دایره سیده میلادی 1984 نچی ییلیده ترکیه رادیو تلویزیون قانونی ینه اوزگرتیریلدی. میلادی 1986 نچی ییلیدن کیین ترکیه ده خصوصی تلویزیون لر نینگ فعالیت گه باشله شی آرتیدن تی آر تی نینگ میلادی 1990 نچی ییلی گه قدر دوام ایتگن ترکیه نینگ بیرته گینه تلویزیون بولیش وضعیتی هم اداققه ییتدی.
اساسی قانون نینگ 133 نچی ماده سی نینگ میلادی 1993 نچی ییلیده اوزگریشی آرتیدن خصوصی رادیو تلویزیون لرنینگ ایرکین بیر شکلده نشرات آلیب باریش لری گه اجازت بیریلرایکن, شونده ی قیلیب تی آر تی خودمختار لیگی ینه بیر مرتبه تامین ایتیلگن بولدی. حاضرگی کونده تی آر تی خودمختار لیک و طرفسیزلیگی نی اساسی قانوندن آلگن حالده بیر دولت رادیو تلویزیونی اوله راق اوز فعالیت لری نی دوام ایتتیرماقده.
تی آر تی قوریلمسدن آلدین, ایلک مراتبه ترک مخابره تیلیفونی شرکتی گه باغلیق اوله راق میلادی 1964 نچی ییلیده رادیو نشراتی آلیب باردی. میلادی 1927 نچی ییلیده نشرات فعالیت لری گه باشله گن استانبول رادیوسی آرتیدن ایسه میلادی 1928 نچی ییلیده انقره رادیوسی اوزی نینگ ایلک نشراتی نی قیلدی. انقره و استانبول رادیو لری میلادی 1936 نچی ییلی سپتامبر آیی نینگ 8 نچی کونیده PTT اداره سی گه باغلندی. شونده ی قیلیب انقره رادیوسی میلادی 1938 نچی ییلی اکتوبر آیی نینگ 28 نچی کونیده رسماً اوز نشراتی گه باشله دی. میلادی 1938 نچی ییلی اکتوبر آییده نشراتی نی اوتکینچی بیر شکلده توخته تیب قویگن استانبول رادیو لری, میلادی 1949 نچی ییلی نوامبر آیی نینگ 19 نچی کونیده قیته باشدن اوز نشراتی گه باشله دی. ایککینچی دنیا اوروشی بیلن بیرگه رادیو لر مطبوعات عمومی ریاستی گه باغلندی. میلادی 1950 نچی ییلیده ایزمیر شهر دارلیگی گه باغلیق بیر شکلده اوز نشراتی گه باشله گن ایزمیر رادیوسی میلادی 1953 نچی ییلیدن کیین ایسه مطبوعات عمومی ریاستی گه باغلیق اوله راق اوز فعالیت لری گه دوام ایتتیردی.
میلادی 1960 نچی ییلیدن کیین ایلک مراتبه 8 ولایتده ولایت رادیو لری قوریلدی. رادیو نشراتی نینگ خودمختار و طرفسیز بیر دولت اداره سی ایکن لیگی نینگ قبول قیلینگن میلادی 1961 نچی ییلیده گی اساسی قانون گه موافق, میلادی 1964 نچی ییلیده 359 سانلی قانون بیلن تی آر تی چوکاتیده نشراتی نی دوام ایتتیرگن رادیولر ینه ده کوپراق انسان لر تامانیدن ایشیتیله آله دیگن بیر وضعیت گه کیلتیریلدی. میلادی 1974 نچی ییلیده, تی آر تی نینگ مرکز و منطقه لرده گی رادیو لری نینگ بیرلشتیریلیشی بیلن تی آر تی 1, تی آر تی 2 و تی آر تی 3 رادیو لری اوز نشراتی گه باشله دی.
تلویزیون نشراتی ایسه میلادی 1968 نچی ییلی جنوری آیی نینگ 31 نچی کونیده ایلک امتحانی کورستو لری نی انقره ده میتت پاشا ستدیوسیده آلیب باردی. خودی منه شوو امتحاتی نشراتی محمود تالی اونگوران نینگ افتتاحیه صحبتی بیلن باشله دی. هفته ده اوچ, هر کون اوچ ساعت نشرات بیلن باشله گن اوشبو کورستو لر, بیر ییل کیین ایسه هفته ده تورت گه آرتیریلدی. میلادی 1970 نچی ییلیده ایزمیر تلویزیونی, کیین چه لیک میلادی 1971 نچی ییلیده ایسه استانبول تلویزیونی اوز نشراتی گه باشله دی.
میلادی 1969 نچی ییلیده فضانورد لر نینگ آی گه چیققن لیگی و ذکی موران نینگ انقره ده گی کنسرتی تصویری بیر شکلده اوشبو تلویزیون آرقه لی کورسه تیلدی. میلادی 1973 نچی ییلیده ایسه ترکیه جمهوریتی نینگ ایککینچی جمهوررئیسی عصمت این اونو نینگ جنازه مراسمی کورسه تیلدی خودی منه شوو تلویزیون آرقه لی. میلادی 1974 نچی ییلی جولای آیی نینگ 20 نچی کونیده ایسه قبرس تینچ لیک عملیاتی ترکیه و اوروپا گه اوشبو تلویزیون آرقه لی بیلدیریلدی. یوروویژن قوشیق تنلاوی گه ایسه ترکیه ایلک مراتبه میلادی 1975 نچی ییلیده تی آر تی آرقه لی اشتراک ایتدی. میلادی 1978 نچی ییلیده ایلک مراتبه سو آستی کمره لردن فایده له نیلیب "چقور جای لرده گی اوتمیش" نامیده گی مستند فلم ثبت ایتیلدی. میلادی 1979 نچی ییلیده, 5 اولکه دن 133 باله, 31 رهبر نینگ قتنشگن ایلک اپریل آیی نینگ 23 نچی کونی باله لر بیرمی گه اشتراک ایتدی.
میلادی 1974 نچی ییلیده تلویزیون هفته نینگ بوتون کون لریده اوز نشراتی گه دوام ایتتیررایکن, خودی منه شوو نشرات اولکه نفوسی نینگ 55 فایزی (19 میلیون) و اولکه مساحتی نینگ 28 فایزی (210.861 کیلومتر مربع) تامانیدن تماش قیلینه آله دیگن بیر وضعیت گه کیلدی. ترکیه گه تلویزیون نینگ کیلگن لیگی نینگ 10 نچی ییل لیگیده ترکیه ده ثبت ایتیلگن تلویزیون آتن لری سانی 2 میلیون 250 مینگ گه کوتریلیب کیتدی. اولکه ایچی و چیت ایل لرده گی نشراتنی آله آله دیگن, نشرات و ثبت امکانیت لری بولگن یوروویژن بیلن علاقه لی مرکز میلادی 1982 نچی ییلیده فعالیت گه باشله دی. میلادی 1981 نچی ییلی دسامبر آیی نینگ 31 نچی کونیدن کیین ینگی ییل نینگ ایلک کونیده تلویزیون رنگه بیر شکلده کورستو آلیب باره باشله دی. شونده ی قیلیب میلادی 1984 نچی ییلیدن کیین ایسه تلویزیون بوتونلی رنگه بولدی.
میلادی 1986 نچی ییلیده تی آر تی نینگ ایککینچی کانالی دن عبارت تی آر تی 2 اوز نشراتی گه باشله دی. میلادی 1987 نچی ییلیده انتل سات ستلایتی دن کرا گه آلینگن بیر نشرات بیروچی بیلن تی آر تی 1 و تی آر تی 2 نینگ برنامه لری ستلایت بیلن ترکیه نینگ برچه قسم لری گه ییتیب باردی. تی آر تی 3 و تی آر تی گاپ ایسه میلادی 1989 نچی ییلیده اوز کورستو لری نی باشله دی. شونده ی قیلیب تی آر تی کانال لری سانی 4 گه کوتریلیب کیتدی. میلادی 1990 نچی ییلیده تعلیمی برنامه لری بولگن تی آر تی 4 و اوروپا ده یشیتگن ترک ایشچی لر گه قره تیلگن تی آر تی انت اوز کورستو لری نی باشله دی. میلادی 1993 نچی ییلیده قفقاز و اورته آسیا گه قره ته نشرات آلیب باریتگن تی آر تی یورو آسیا و میلاد ی1995 نچی ییلیده ایسه ترکیه پارلمانی تلویزیونی فعالیت گه باشله دی.
میلادی 1998 نچی ییلیده تی آر تی نینگ ایلک خارجده گی نماینده لیگی آلمان نینگ برلین شهریده آچیلدی. میلادی 1999 نچی ییلیده عشق آباد, 2000 نچی ییلیده باکو, قاهره و بروکسل نماینده لیک لری فعالیت گه باشله دی.
میلادی 2002 نچی ییلیده واشنگتن و 2004 نچی ییلیده ایسه تاشکنت نماینده لیگی آچیلدی.
میلادی 1999 نچی ییلیده تی آر تی سایتیک قوریلیب www.trt.net.tr ویب آدرسی بیلن نشراتی گه باشله دی.
میلادی 2003 نچی ییلی تی آر تی و دنیا اوچون اونوتیلمیدیگن بیر ییل دن عبارت بولدی. اوشبو ییلده ترک صنعتچی سرتاپ ارن ار, Every way that I can نامیده گی قوشیغی بیلن 48 نچی یوروویژن قوشیق تنلاویده بیرینچی اورین نی ایگلله دی.
چیت ایل لرده هم مهم بیر نشراتی ارگان دن عبارت بولگن تی آر تی میلادی 2004 نچی ییلیده آسیا- پاسیفیک نشرات بیرلیگی Asiavision کیلیشووی نی امضاله دی.
میلادی 2008 نچی ییلی نوامبر آیی نینگ 1 نچی کونیده ترکیه نینگ بیرینچی باله لر تلویزیونی دن عبارت تی آر تی چوجوک اوز نشراتی گه باشلرایکن, میلادی 2009 نچی ییلی جنوری آیی نینگ 1 نچی کونیده ایسه فرقلی تیل و لهجه لر ده نشرات آلیب باریتگن تی آر تی 6 کُردچه نشرات قیله باشله دی. خودی منه شوو تلویزیون کانالی نینگ آتی میلادی 2015 نچی ییلیده تی آر تی کُردی شکلیده اوزگرتیریلدی.
میلادی 2008 نچی ییلی نوامبر آیی نینگ 20 نچی کونیده فعالیت گه باشله گن www.trtvotworld.com 31 تیلده خبر نشراتی بیلن دنیا ده بیشینچی اورین نی ایگلله دی. حاضرگی کونده ایسه 41 تیلده کینگ کولملی و طرفسیز بیر شکلده نشرات آلیب بارماقده.
بالکان لردن باشلب اورته آسیا, اورته شرق و قفقاز لر گه قدر بولگن 27 اولکه و 13 خودمختار جمهوریتده گی قریب 250 میلیون نفوس گه نشرات آلیب باریتگن تی آر تی آواز میلادی 2009 نچی ییلی مارچ آیی نینگ 21 نچی کونیده کورستو لری نی باشله دی. خودی منه شوو تلویزیون کانالی, ترک, آذربایجان, قزاق, قیرغیز, اوزبیک و ترکمن تیل لریده برنامه لر نشر قیلماقده.
تی آر تی ترک, 08.05.2009 ده خلق ارا ترکچه خبر و فرهنگ تلویزیونی اوله راق اوز نشراتی گه باشله دی. شونده ی قیلیب خودی منه شوو ییل نینگ اوزیده امتحانی نشراتی آرقه لی فعالیت گه باشله گن تی آر تی انادولو محللی و منطقوی سطحده تلویزیون لرنینگ مشترک روشده فعالیت آلیب باریشی نینگ ممکن ایکن لیگی نی کورسه تیب بیردی. تی آر تی انادولو میلادی 2012 نچی ییلی رمضان آییده, 24 ساعت نشراتی گه باشله گن تی آر تی دیانت گه ایلنتیریلدی. میلادی 2009 نچی ییلی نوامبر آیی نینگ 16 نچی کونیده فعالیت گه باشله گن تی آر تی موزیک ترک و دنیا موسیقی سیدن موزیک برنامه لری نشر قیلماقده.
تی آر تی بیلگه سل میلادی 2009 نچی ییلی اکتوبر آیی نینگ 17 نچی کونیده فعالیت گه باشله دی. "شاهد بولیش گه تیارمی سیز؟" شعاری بیلن نشرات گه باشله گن اوشبو تلویزیون کانالی انگلیس, آلمان, فرانسه, روس و ترک تیل لریده ترکیه نی دنیا اولکه لری گه تانیتماقده.
میلادی 2009 نچی ییلی رادیو 6, تی آر تی نغمه, تی آر تی انقره شهر رادیوسی, تی آر تی تورکو بیلن تی آر تی اوروپا اف ام اوزی نینگ رادیو نشراتی گه باشله دی.
تی آر تی, اوروپا و دنیا نینگ مهم خبر کانا لریدن بیری بولگن یورونیوز بیلن همکارلیک کیلیشووی امضالب, یورونیوز نینگ مهم همکار لری دن بیری گه ایلندی. میلادی 2010 نچی ییلی جنوری آییدن باشلب یورونیوز 9 نچی تیل صفتیده ترک تیلیده هم نشرات گه باشله دی.
میلادی 2010 نچی ییلی مارچ آیی نینگ 18 نچی کونیده تی آر تی خبر کانالی اوز نشراتی گه باشلرایکن, الترکیه کانالی عرب دنیا سیده اینگ کوپ تماشا قیلینیش مقصدی بیلن میلادی 2010 نچی ییلی اپریل آیی نینگ 4 نچی کونیده قوریلدی. اوشبو کانال میلادی 2015 نچی ییلیده تی آر تی العربیه اسمی گه ایگه بولدی.
نشرات کیفیتی نینگ اینگ یوقاری سویه سیدن عبارت تی آر تی ایچ دی ایسه مستند فلم لر و سپورت و سینما کبی برنامه لر نشر قیلماقده.
میلادی 2010 نچی ییلی آگست آییده نشرات گه باشله گن تی آر تی سپورت, ملی و خلق ارا مسابقه لر و سپورت برنامه لرینی جانلی یاکه ثبت قیلینگن بیر شکلده نشر ایتماقده. اوشبو تلویزیون کانال سپورت نینگ برچه تور لری گه اهمیت بیریب کیلماقده.
میلادی 2011 نچی ییلی جنوری آییده قوریلگن تی آر تی اوکول ایسه برچه یاش لرده گی انسان لر گه تعلیمی و تکنالوژیک برنامه لر نشر قیلماقده.
تی آر تی حاضرگی کونده 14 تلویزیون کانالی, 5 ملی, 5 منطقوی, 3 خلق ارا و محللی رادیو استیشنی, trt.net.tr و 41 تیلده تیارله نیتگن www.trtvotworld اسمی گه ایگه ویب سایتی, تیلی تیکس نشراتی, "تلویزیون", "تی آر تی چوجوک", "رادیو ویزیون" مطبوع مجله لری بیلن ترکیه و دنیا گه قره ته نشرات آلیب بارماقده.
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab